དུས་རབས་སོ་སོའི་ནང་རོལ་ཆ་གང་བྱུང་སྐོར་ལ་ཞིབ་འཇུག་བྱེད་སྐབས་ཐོག་མར་སྐབས་དེའི་ཐོན་སྐྱེད་ལག་ལེན་དང་།དེ་ལས་བྱུང་བའི་ཐོན་རྫས་རྣམས་ལ་བརྟག་དགོས་ཏེ།ཐོན་སྐྱེད་ལག་ལེན་ལས་བྱུང་བའི་ཐོན་རྫས་རྣམས་ཀྱིས་སྐབས་སོ་སོའི་ཚན་རིག་ལག་རྩལ་གྱི་ཆུ་ཚད་ཇི་བཞིན་མཚོན་ཐུབ་པ་མ་ཟད།རོལ་ཆའི་བཟོ་རྒྱུ་གང་ཡིན་པ་དེ་ཡང་ཤེས་རྟོགས་བྱེད་ཐུབ་སྟབས་བསྐལ་པ་ཡ་ཐོག་གི་དུས་སུ་བྱུང་བའི་ཐོན་རྫས་གཙོ་བོ་རྡོ་ཆས་དང་།རྫ་ཆས།རུས་ཆས་སོགས་ཡིན་པ་དེ་རང་རེའི་ལྗོངས་ནས་བཙལ་རྙེད་བྱུང་བའི་རྡོཆས་རྙིང་མ་དང་གསར་མའི་གནའ་ཤུལ་དེ་དག་མཚོན་ཐུབ་པ་དང་དུས་མཚུངས་སྐབས་དེ་ཤེད་ཀྱི་བོད་ཀྱི་རོལ་ཆའི་བཟོ་རྒྱུ་ནི་ས་དང་།རྡོ།རུས་པ་བཅས་ཡིན་པ་དེར་ཚིག་ཐག་གཅོད་ཐུབ།།